**Megállapodás**

**közös önkormányzati hivatal létrehozására és fenntartására [[1]](#footnote-1)**

(EGYSÉGES SZEKEZETBE FOGLALT SZÖVEG)

**Bátaszék Város Önkormányzat Képviselő-testülete** (7140 Bátaszék, Szabadság u. 4., adószáma: 15733304-2-17, képviseli: Dr. Bozsolik Róbert polgármester),

**Alsónána Község Önkormányzat Képviselő-testülete** (7147 Alsónána, Kossuth u. 27., adószáma: 15414045-2-17, képviseli: Kollár László polgármester)

**Alsónyék Község Önkormányzat Képviselő-testülete** (7148 Alsónyék, Fő u. 1., adószáma: 15417770-2-17, képviseli: Molnár István polgármester) valamint

**Sárpilis Község Önkormányzat Képviselő- testülete** (7145 Sárpilis, Béke tér 1., adószáma: 15417921-2-17, képviseli: Figler János polgármester) – figyelemmel *Magyarország helyi önkormányzatairól szóló 2011. évi CLXXXIII. törvény (a továbbiakban: Mötv.) 84. - 85. §-ában* foglaltakra – alulírt helyen és időben az alábbiak szerint állapodnak meg:

1. *2020. január 1-jével* – határozatlan időre – közös önkormányzati hivatalt hoznak létre és tartanak fenn, Bátaszéki Közös Önkormányzati Hivatal (a továbbiakban: KÖH) elnevezéssel.
2. **A KÖH székhelye, címe:**

7140 Bátaszék, Szabadság u. 4.

1. **A KÖH állandó jelleggel működő kirendeltségei:**

a.) 7147 Alsónána, Kossuth u. 27.

b.) 7148 Alsónyék, Fő u. 1.

c.) 7145 Sárpilis, Béke tér 1.

1. **A KÖH megalakítása:**
	* 1. A KÖH-t az érintett képviselő-testületek együttes ülésen, minősített többségű döntéssel hozzák létre, illetve fogadják el az erről szóló megállapodást.
		2. A megállapodás módosítását a képviselő-testületek ugyancsak minősített többségű döntéssel kezdeményezhetik. A kezdeményezést a többi önkormányzat képviselő-testülete a kezdeményezéstől számított 60 napon belül tárgyalja meg. A megállapodás módosításához az érintett képviselő-testületek egybehangzó döntése szükséges.
		3. A KÖH megszüntetésére a Mötv. 85. § (3) bekezdésében foglaltak az irányadóak. Az önkormányzatok megállapodnak, hogy bármely tag kilépése vagy a KÖH megszűnése esetén egymással szemben tárgyi eszköz és ingatlan vagyon tekintetében elszámolni valójuk nincs, egymással szemben nem támasztanak követelést.
		4. A megállapodás módosításának minősül a csatlakozás, amelyre csak az általános önkormányzati választásokat követő 60 napon belül van lehetőség. A csatlakozási kérelmeket érdemben meg kell tárgyalnia minden résztvevő képviselő-testületnek olyan időpontban, hogy az esetleges csatlakozást a jogszabályi határidőben lehetővé tegye. Csatlakozásra kizáróan akkor kerülhet sor, ha a jelen megállapodás emiatt szükséges módosítását valamennyi, a jelen megállapodást megkötő önkormányzat képviselő-testülete minősített többséggel elfogadja. Amennyiben a Mötv. 85. § (3) bekezdése alapján a kormányhivatal vezetőjének intézkedésére újabb önkormányzati hivatalnak kell a közös hivatalhoz csatlakozni, a csatlakozást a résztvevő önkormányzatok nem tagadhatják meg.
2. **A KÖH irányítása, vezetése:**
	* 1. A KÖH Alapító Okiratának és Szervezeti és Működési Szabályzatának elfogadásáról, módosításáról az érintett képviselő-testületek együttes ülésen döntenek minősített, illetve egyszerű többséggel.
		2. A KÖH-t a jegyző vezeti, őt az aljegyző helyettesíti.
		3. A jegyző évente egyszer, a tárgyévet követő április 30-ig beszámol az érintett képviselő-testületek előtt a KÖH munkájáról.
3. **Köztisztviselői kinevezések:**
	* 1. A jegyző és az aljegyző kinevezéséhez, felmentéséhez és ellene fegyelmi eljárás elrendeléséhez az érintett települések polgármestereinek lakosságszám-arányos, többségi döntése szükséges, melyhez be kell szerezni a községek polgármestereinek előzetes írásos véleményét. Ugyanakkor az egyéb munkáltatói jogokat a jegyző tekintetében Bátaszék város polgármestere, míg az aljegyző tekintetében a jegyző gyakorolja.
		2. A KÖH köztisztviselője kinevezéséhez, bérezéséhez, vezetői megbízásához, felmentéséhez, a vezetői megbízás visszavonásához és jutalmazásához – a c.) pont kivételével – Bátaszék város polgármesterének egyetértése szükséges.
		3. Alsónána községben az ügyfélszolgálati megbízott kinevezéséhez, felmentéséhez, bérezéséhez és jutalmazásához Alsónána község polgármesterének, Alsónyék községben az ügyfélszolgálati megbízott kinevezéséhez, felmentéséhez, bérezéséhez és jutalmazásához Alsónyék község polgármesterének, valamint Sárpilis községben az ügyfélszolgálati megbízott és a község gazdálkodását intéző köztisztviselő kinevezéséhez, felmentéséhez, bérezéséhez és jutalmazásához Sárpilis község polgármesterének egyetértése szükséges.
4. **A KÖH működése:**
	* 1. A KÖH létszáma 30, azaz harminc fő.
		2. A KÖH közvetlen irányítását Bátaszék város polgármestere látja el, de bármely polgármester javaslatára egyeztető ülést köteles összehívni.
		3. A jegyző vagy megbízottja köteles valamennyi önkormányzat képviselő-testületi ülésén részt venni és ott a szükséges tájékoztatást megadni.
		4. A jegyző vagy a megbízottja Alsónánán minden hét hétfőjén 8,00 órától 12,00 óráig, Alsónyéken minden hét keddjén 8,00 órától 12,00 óráig, míg Sárpilisen minden hét keddjén 12, 30 órától 16,30 óráig tart ügyfélfogadást.
		5. Alsónánán és Alsónyéken a pénzügyi ügyintéző hetente előre egyeztetett időpontban helyszíni ügyintézést tart.
		6. Alsónyék ügyfélszolgálati megbízottja munkavégzésének helye az alsónyéki kirendeltség.
		7. Alsónána ügyfélszolgálati megbízottja munkavégzésének helye az alsónánai kirendeltség.
		8. Sárpilis község gazdálkodását intéző köztisztviselő és Sárpilis ügyfélszolgálati megbízottja munkavégzésének helye a sárpilisi kirendeltség.
		9. A jegyző - az aljegyző közreműködésével, vagy megbízottja útján, - Alsónána, Alsónyék és Sárpilis településen ellátja mindazokat a feladatokat és gyakorolja azokat a hatásköröket, amelyeket a Mötv., az egyes önkormányzatok szervezeti és működési szabályzatai, önkormányzati rendeletei a jegyző számára előírnak.
		10. A KÖH éves költségvetését és zárszámadását az érintett önkormányzatok képviselő-testületei együttes ülésen, egyszerű többséggel fogadják el.
		11. A KÖH Alsónána, Alsónyék községekben elsősorban az alábbi ügyeket intézi helyben:
			+ képviselő-testületi, bizottsági ülések előkészítése,
			+ a képviselő-testület hatáskörébe tartozó segélyezések (települési támogatás, Bursa Hungarica támogatás),
			+ jegyzői hatáskörbe tartozó szociális ellátások (rendszeres gyermekvédelmi kedvezmény, halmozottan hátrányos, hátrányos helyzet megállapítása),
			+ gyámhatósági ügyekben megkeresésre környezettanulmányt készít,
			+ hagyatéki ügyintézés,
			+ anyakönyvi ügyintézés,
			+ földügyek,
			+ iktatás.

l.) A KÖH Sárpilis községben legalább az alábbi ügyeket intézi helyben:

* + - * képviselő-testületi, bizottsági ülések előkészítése,
			* a képviselő-testület hatáskörébe tartozó segélyezések (települési támogatás, Bursa Hungarica támogatás),
			* jegyzői hatáskörbe tartozó szociális ellátások (rendszeres gyermekvédelmi kedvezmény, halmozottan hátrányos, hátrányos helyzet megállapítása),
			* gyámhatósági ügyekben megkeresésre környezettanulmányt készít,
			* hagyatéki ügyintézés,
			* anyakönyvi ügyintézés,
			* földügyek,
			* iktatás
			* képviselő- testületi ülések, bizottsági ülések, nemzetiségi önkormányzat üléseiről készült jegyzőkönyvek, határozati kivonatok készítése
			* Sárpilis Község Önkormányzata, intézményei és a nemzetiségi önkormányzat könyvelési feladatai, folyószámla ügyintézés, banki átutalások, utalványrendeletek készítése, időszakos jelentések, statisztikai adatszolgáltatások, költségvetés, beszámoló és mérlegjelentés készítése,
			* házipénztár működtetése
			* közfoglalkoztatás teljes adminisztrációja
			* képviselő- testület döntéseinek megfelelő községfejlesztési, egészségügyi és szociális alapellátási feladatok, községgazdálkodási feladatok, ezen belül is a közhasznú foglalkoztatással és munkavégzéssel kapcsolatos ügyviteli feladatok ellátása,
			* a polgármesteri hatáskörbe tartozó államigazgatási ügyek.
1. **A KÖH fenntartása, a költségvetéshez való hozzájárulás:**
	* 1. A KÖH működési és fenntartási költségeit alapvetően az erre a célra biztosított állami támogatásból, beszámítás miatti hozzájárulási kedvezményből, munkaszervezeti támogatásból és egyéb a KÖH működéséhez kapcsolódó bevételből (együtt: bevétel) kell finanszírozni. A bevételek települések közötti megosztásának arányát a felek a tárgyévi költségvetés elfogadásakor határozzák meg az 1. számú melléklet tartalmazza.
		2. A KÖH kiadásaiba tartoznak a személyi állomány juttatásai, annak munkáltatói terhei és a KÖH működésével kapcsolatos dologi kiadások (különösen irodaszer, nyomtatványok, számítógépes programok, informatikai eszközök), melyek éves mértéke legfeljebb 5.000.000.- Ft és a települések közötti megosztását a 2. számú melléklet tartalmazza.
		3. A településekre eső bevételek és kiadások különbözetét a települési önkormányzatok a KÖH részére kötelesek megtéríteni, azonban a hozzájárulás mértéke évente Alsónána, Alsónyék és Sárpilis települések vonatkozásában településenként nem haladhatja meg az 1.000.000 Ft-ot.
		4. Amennyiben a bevételek és kiadások év közben oly módon változnak, hogy ez lehetőséget ad az önkormányzatok által befizetett hozzájárulás egy részének vagy egészének a visszafizetésére, azt Bátaszék Város Önkormányzata a tárgyévet követő év június 30. napjáig az elszámolás alapján visszautalja.
		5. A KÖH esetében az államilag elismert létszámot a mindenkori költségvetési törvény határozza meg, melynek települések közti felosztásáról a felek a tárgyévi költségvetés elfogadásakor döntenek az 1. számú melléklet alapján történik.
		6. A mindenkori költségvetési törvényben a székhely település számára meghatározott beszámítás miatti kedvezményt Alsónána, Alsónyék és Sárpilis települések között lakosságszám arányosan kell felosztani, mint bevétel.
		7. Alsónána, Alsónyék és Sárpilis községben az ügyfélszolgálati megbízott és a Sárpilis község gazdálkodását intéző köztisztviselő felmentéséhez kapcsolódó kiadásokat az adott település köteles saját forrása terhére biztosítani.

 h.) A Mikrotérségi Óvoda és Bölcsőde Intézmény-fenntartó Társulás (továbbiakban: MOB) és az Egészségügyi, Szociális és Gyermekjóléti Intézményfenntartó Társulás (továbbiakban: ESZGY) feladatellátásához kapcsolódó 1-1 létszám személyi jellegű és dologi kiadásait a 2. számú mellékletben meghatározott arányban a MOB és ESZGY társulások a KÖH részére közvetlenül térítik meg.

 i.) A társtelepüléseken lévő községháza fenntartási költségei (víz, áram és gázfogyasztás, szemétszállítás, telefondíj, internet, stb.) az adott települési önkormányzatok közvetlenül viselik.

j.) Az önkormányzati tárgyévi költségvetési rendeletek összeállításának érdekében a felek megállapodnak abban, hogy a KÖH éves költségvetését együttes ülésen, minden év – február 15-éig elfogadják.

k.) Felek megállapodnak, hogy a tárgyévet követő év május 31-éig a tényleges kiadások alapján elszámolnak egymással, majd ezen elszámolás alapján a pénzügyi rendezés az elszámolás kézhezvételétől számított 30 napon belül megtörténik. Az elszámolás elkészítéséig az előző évi költségvetési maradvány pozitív összegét céltartalékba kell helyezni az elszámolásból adódó kötelezettségek teljesítésének fedezetére.

Amennyiben az elszámolás alapján az önkormányzatnak fizetési kötelezettsége keletkezne, melyet a megadott határidőig az érintett önkormányzat nem teljesít, Bátaszék Város Önkormányzata egy alkalommal tértivevényes fizetési felszólítást bocsáthat ki, amelyben 8 napos fizetési határidőt jelöl meg fizetési határidőként. Ezen határidő eredménytelen elmúlása esetén jogosult jelen megállapodás 3. melléklete szerinti felhatalmazó levél alapján azonnali beszedési megbízás benyújtására, mely felhatalmazó levelet megállapodó önkormányzatok kötelesek egymás számára biztosítani.

l.) A beszedési megbízás sikertelensége esetén Bátaszék Város Önkormányzata jogosult a hátralék teljes összegére vetített késedelmi pótlékot felszámítani, melynek mértéke a megelőző hónap utolsó napján érvényes jegybanki alapkamat kétszerese.

1. **A KÖHnyilvánossága**
2. A KÖH működése során biztosítani kell az önkormányzati és a hivatali munka átláthatóságára, nyilvánosságára vonatkozó jogszabályi előírások betartását.
3. Közérdekű adatok nyilvánosságának biztosításával kapcsolatos feladatok ellátásáról a jegyző gondoskodik.
4. A kötelezően közzéteendő közérdekű adatok körét nem érintő képviselő-testületi döntések nyilvánosságának a biztosítása a jegyző feladata. A jegyző a határozatok nyilvánosságáról a nyílt ülések jegyzőkönyveinek elérhetővé tételével, a rendeletek nyilvánosságáról a kihirdetésükkel gondoskodik az egyes önkormányzatok szervezeti és működési szabályzatainak előírása szerint.
5. Közérdekű adatokon túli, nyilvánosságot igénylő önkormányzati közérdekű információk, közzétételek és hirdetmények nyilvánosságra hozatalával kapcsolatos feladatok ellátása az érintett települések polgármestereinek a kötelezettsége.

**10. Záró és átmeneti rendelkezések**

1. Jelen megállapodásból eredő vitás kérdésekben bármelyik fél polgármestere jogosult egyeztető tárgyalást összehívni. Az egyeztető tárgyalás helye a székhely hivatali helyisége. Az egyeztető tárgyalásról emlékeztető készül, melynek elkészítéséről a tárgyalást összehívó polgármester köteles gondoskodni, és az emlékeztetőt 8 munkanapon belül megküldi a többi önkormányzatnak.
2. Amennyiben az egyeztető tárgyalás eredményre vezetett, és ennek alapján jelen megállapodás módosítása szükséges, úgy azt Bátaszék Város Polgármestere az emlékeztető általa történő kézhezvételétől számított 30 napon belül köteles a megállapodás módosítását elkészíteni, és az előkészítést a város illetve a csatlakozó települések polgármesterei számára megküldeni, akik a kézhezvételt követő 15 napon belül kötelesek azt saját képviselő-testületük elé jóváhagyásra beterjeszteni.
3. Felek a vitás kérdés bírói útra való terelését megelőzően legalább egy alkalommal kötelesek egyeztetni az a.) – b.) pontokban foglaltak szerint. Az egyeztetés eredménytelensége esetén a jelen megállapodásból eredő jogvita elbírálására a Szekszárdi Járásbíróság kizárólagos illetékességét kötik ki.
4. Jelen megállapodás valamennyi, a megállapodást megkötő önkormányzatának képviselő-testülete általi elfogadását és az azok polgármestereinek aláírását követően 2020. január 1. napján lép hatályba.
5. A jelen megállapodást, annak elolvasását, tartalmának megismerését és megértését követően az önkormányzatok képviselő-testületei képviseletében eljáró polgármesterek a képviselt önkormányzat akaratával mindenben megegyezően, annak nevében helybenhagyóan sajátkezű aláírással látják el.

Bátaszék, 2019. december 11.

 Dr. Bozsolik Róbert Molnár István János

 Bátaszék polgármestere Alsónyék polgármestere

 Kollár László Figler János

 Alsónána polgármestere Sárpilis polgármestere

*3. melléklet*

**Felhatalmazó levél**

Alulírott ……………………………………………………………………………………….............

(az önkormányzat neve és címe) jelen nyomtatvány aláírásával felhatalmazom a számlavezető hitelintézetemet, hogy a………………………………………………………………………… ………………………………………………………………………………………..…………....-nál

(a hitelintézet neve és címe) vezetett ………………………………………………………. számú számlámat …………………………………………község/város önkormányzata által benyújtott azonnali beszedési megbízás alapján a ……………………………………………számla javára megterhelje.

Inkasszálható összeg évi maximum 1.000.000.- Ft.

Kelt: ………………………………………..

……………………………………..

a felhatalmazó önkormányzat cégszerű aláírása

Záradék:

……………………………………………………………………………………………….……......

(a hitelintézet neve és címe) mint a Számlatulajdonos hitelintézete tudomásul vesszük, hogy ……………………………………………………………………önkormányzata - mint jogosult - a ………………………………….……………. …………………………………………….létrejött társulási megállapodás alapján felmerülő követelését a Számlatulajdonos számlája terhére azonnali beszedési megbízással érvényesítheti.

A felhatalmazó kijelenti, hogy más banknál a jelen megállapodás megkötésének időpontjában nem rendelkezik bankszámlával és egyúttal vállalja, hogy a megadott bankszámla megszüntetéséről, illetve újabb bankszámlák megnyitásáról haladéktalanul értesíti …………… ……………………………………..önkormányzatát.

A felhatalmazó önkormányzat hitelintézete tudomásul veszi, hogy e nyilatkozat csak ……...… ……………………………önkormányzata tudtával és hozzájárulásával vonható vissza.

Kelt: ………………………………………..

………………………………….…..

 hitelintézet

*függelék*

A társulás önkormányzatok lakosságszáma

2019. január 1-jétől

Bátaszék város 6501 fő (75,11 %)

Alsónána község 709 fő (8,19 %)

Alsónyék község 738 fő (8,53 %)

Sárpilis község 707 fő (8,17 %)

-------------------------------------------------------------------------

**Összesen: 8655 fő (100,00 %)**

1. a megállapodást Bátaszék Város Önkormányzat Képviselő-testülete a …./2019.(……..) önk.-i határozatával, Alsónána Község Önkormányzat Képviselő-testülete a …./2019.(……..) önk.-i határozatával, Alsónyék Község Önkormányzat Képviselő-testülete a …../2019.(……...) önk.-i határozatával, Sárpilis Község Önkormányzat Képviselő- testülete a …/2019. (….)önk.-i határozatával hagyta jóvá. Hatályos 2020. január 1-jétől. [↑](#footnote-ref-1)